Orðaforði er mikilvæg undirstaða 
náms og forsenda lesskilnings.
Rannsóknir benda til þess að börn sem eiga 
annað móðurmál en það sem ríkir í samfélaginu
eiga oft erfitt uppdráttar í námi, ekki 
síst vegna ófullnægjandi orðaforða.
Döff nemendur kynnast 
nýju tungumáli, íslensku,
ekki í gegnum heyrn en þau sjá útlit 
orðanna, form þeirra og lengd.
Íslenskt táknmál er 
notað til að útskýra orð
og döff nemendur nota íslenskt 
táknmál til að tengja við íslensku.
Orðaforði er eitt af því mikilvægasta sem hver 
einstaklingur getur tileinkað sér í gegnum nám.
Að öðlast ríkulegan orðaforða tekur 
tíma og því er mikilvægt að einstaklingar
séu meðvitaðir um að auðga 
orðaforða sinn í gegnum lífið.
Orðasafn einstaklinga
vex frá barnæsku fram
á fullorðins ár.
Það má skipta orðaforða bæði 
í virkan og óvirkan orðaforða.
Virkur orðaforði er sá orðaforði sem einstaklingar
nota næstum án þess að hugsa sig um
þegar hann heldur uppi
samræðum við annað fólk.
Óvirkur orðaforði er sá orðaforði 
sem einstaklingar nota
þegar þeir skilja orð um leið 
og þeir heyra þau eða lesa
en nota þau ekki í venjulegu tali.
Samkvæmt rannsóknum hefur verið sýnt fram á 
að það eru tengsl milli orðaforða og lesskilnings.
Rannsakendur útskýrðu að nemendur þurfa 
að skilja að minnsta kosti 95% þeirra orða
sem notaður er í texta eða námsefni 
til að nemendur geti skilið hann,
en 98% skilningur orða þarf til að skilja 
lesefni þegar lesið er sér til gamans.
Þannig að samband milli orðaforða 
og lesskilnings er gagnkvæmt.
Rannsóknir sýna að börn sem búa yfir 
meiri orðaforða hafa betri lesskilning
og eiga auðveldara með að 
giska á þýðingu óþekktra orða
þannig að það eykur hjá þeim
orðaforða um leið og lestur eykst.